<b>שאלה </b>ותורינו הדרתו במה שהוזכר בר''ה (כ"ט) כל הברכות כלן אעפ''י שיצא מוציא חוץ מברכת הלחם והיין שאם לא יצא מוציא ואם יצא אינו מוציא ובעי רבא בברכת הלחם של מצה וברכת היין של קדוש היום ואמר אעפ''י שיצא מוציא לא ידענו פירוש אלו הדברים גם מצאנו לא יפרוס אדם פרוסה אלא אם כן אוכל עמהם והיה הטעם משום הוצאת שם שמים לבטלה והנה מה שאמרו אם לא יצא מוציא הוא דוקא בשיאכל עמהם ואם לא יאכל עמהם אינו מוציא ומצה וקידוש היום שאני או אפילו במצה וקידוש היום יברך לעצמו תחלה ואחר כך מוציא וראינו כמה מבני אדם שהם מקדשין בליל פסח בבתים אחרים ואח"כ מברכין לעצמן על היין ועל המצה וגם כמה שמברכין בביתם ואת''כ מברכין לאחרים הביננו מלכנו ביאור אלה הנוסחאות והאר עינינו במאור תורתך ויבא שכמ"ה: